nvidia/miracl-vision huggingface dataset:
ธัชพล เสือทองคำ

ธัชพล เสือทองคำ ชื่อเล่น โซ่ (เกิด 19 ธันวาคม พ.ศ. 2538) เป็นนักแสดงและพิธีกรชาวไทย สังกัดสถานีโทรทัศน์ไทยทีวีสีช่อง 3 โซ่จบการศึกษาระดับมัธยมจากโรงเรียนสวนกุหลาบวิทยาลัย (รุ่น 132) และปัจจุบันกำลังศึกษาอยู่ที่สาขาวิชาการภาพยนตร์และวีดิทัศน์คณะนิเทศศาสตร์ มหาวิทยาลัยรังสิต โซ่เริ่มมีผลงานในแวดวงบันเทิงที่เป็นที่รู้จักอย่างกว้างขวางหลังจากที่ได้รับติดต่อให้เข้ามาเป็นหนึ่งในสมาชิกรุ่นที่ 6 ของแฟรนไชส์ สตรอเบอรี่ชีสเค้ก ร่วมกับสมาชิกอีก 8 คน โดย โซ่เป็นหนึ่งในสมาชิกไม่กี่คนที่ได้ดำเนินรายการทุกเทปตั้งแต่เปิดตัวและเป็นสมาชิกเพียงคนเดียวที่มีช่วงในการดำเนินรายการเป็นของตนเองแยกต่างหากจากพิธีกรคนอื่น คือช่วง "ไม่หิวจริงเหรอ" นอกจากนี้โซ่ยังมีผลงานถ่ายแบบลงนิตยสารชื่อดังมากมาย เช่น ILIKE, F3, Candy จนกระทั่งเข้าศึกษาต่อในระดับมหาวิทยาลัยจึงได้เริ่มรับงานละครอันส่งผลให้โซ่มีชื่อเสียงมากยิ่งขึ้นจากการรับบท "เดี่ยว" ในละครดราม่าเข้มข้นเรื่อง เหยื่อพยาบาท
เจ้าชายฮารัลด์แห่งเดนมาร์ก

เจ้าชายฮารัลด์แห่งเดนมาร์ก (อังกฤษ: His Royal Highness Prince Harald of Denmark) เป็นพระราชโอรสพระองค์ที่ 4 ในสมเด็จพระเจ้าเฟรเดอริกที่ 8 แห่งเดนมาร์ก และสมเด็จพระราชินีลูอีสแห่งเดนมาร์ก เป็นพระราชอนุชาในพระเจ้าคริสเตียนที่ 10 แห่งเดนมาร์ก และสมเด็จพระราชาธิบดีโฮกุนที่ 7 แห่งนอร์เวย์ พระองค์เสกสมรสกับเจ้าหญิงเฮ็ลเลนา อาเดิลไฮท์แห่งเดนมาร์ก มีพระบุตร 5 พระองค์ ทั้งนี้ พระองค์ยังมีศักดิ์เป็นพระอัยกาในเจ้าหญิงเอลิซาเบธแห่งเดนมาร์ก เคานต์อิงกอล์ฟแห่งโรเซินบอร์ก เคานต์คริสเตียนแห่งโรเซินบอร์ก
เจ้าชายคาลอส ดยุกแห่งปาร์มา

เจ้าชายคาลอส ดยุกแห่งปาร์มา (อังกฤษ: His Royal Highness Prince Carlos, Duke of Parma) เป็นพระโอรสพระองค์ใหญ่ ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ อันเนอมารี ดัชเชสแห่งปาร์มา มีพระบุตร 3 พระองค์ ภายหลังพระบิดาสิ้นพระชนม์ พระองค์จึงดำรงพระอิสริยยศ ดยุกแห่งปาร์มา
เรซิเดนต์อีวิล (ภาพยนตร์ชุด)

เรซิเดนต์อีวิล (อังกฤษ: Resident Evil Film Series) เป็นซีรีส์ภาพยนตร์แอคชั่นหลายเรื่อง ที่มีจุดเริ่มต้นมาจากภาพยนตร์เรื่อง ผีชีวะ ภาพยนตร์แอคชั่น-ผจญภัย ที่นำแสดงโดย มิลล่า โจโววิช ที่ออกฉายเมื่อ ค.ศ. 2002 ซึ่งมีทั้งหมด 6 ภาค โดยแต่ละภาค มีเนื้อหาส่วนใหญ่ และตัวละครอิงมาจากเกม เรซิเดนต์อีวิล ทุก ๆ ภาค ภาพยนตร์เรื่อง ผีชีวะ สร้างชื่อเสียงให้กับทั้งมิลล่า โจโววิช และทีมผู้สร้างอย่างมหาศาล ด้วยรายได้ที่ถล่มทลายในหลักร้อยล้านเหรียญสหรัฐในทุก ๆ ภาค ต่อมาจึงมีการสร้างภาพยนตร์ภาคต่ออีก 5 ภาค ได้แก่ ในปีค.ศ. 2021 ภาพยนตร์ฉบับรีบู๊ตที่อ้างอิงเนื้อหาและตัวละครจากเกมได้ออกฉาย
ฤดูพายุไซโคลนมหาสมุทรอินเดีย พ.ศ. 2560

วิกิพีเดียยังไม่มีบทความที่ตรงกับชื่อนี้ เหตุผลอื่นซึ่งทำให้ข้อความนี้แสดง:
พุดโกเมน

พุดโกเมน (ชื่อวิทยาศาสตร์: Rothmannia longiflora) เป็นพืชในสกุลสะแล่งหอมไก๋ มีถิ่นกำเนิดในทวีปแอฟริกา นิยมปลูกเป็นไม้ประดับ ชาวพื้นเมืองแอฟริกาใช้พืชชนิดนี้เป็นสมุนไพรลดไข้และระงับปวด ส่วนผลและเมล็ดนำมาทำเป็นสีย้อมและสีผสมอาหาร พุดโกเมนเป็นไม้พุ่มหรือไม้ต้นสูงได้ถึง 10 เมตร ใบรูปรียาว 6-18 เซนติเมตร ปลายแหลมยาว โคนรูปลิ่ม ก้านใบยาว 0.3-1 เซนติเมตร เส้นแขนงใบข้างละ 4-5 เส้น ดอกออกเดี่ยว ๆ ที่ปลายกิ่งสั้นด้านข้าง ก้านดอกยาวได้ถึง 1 เซนติเมตร ใบประดับย่อยคล้ายเกล็ด 5-9 อัน หลอดกลีบเลี้ยงยาว 1-2 เซนติเมตร ดอกรูปแตรสีม่วงอมแดง มีปื้นสีเขียวด้านนอก ด้านในสีขาวมีจุดสีม่วงกระจาย หลอดกลีบดอกยาวได้ถึง 20 เซนติเมตร กลีบรูปไข่แกมรูปขอบขนานยาว 1-4 เซนติเมตร เกสรเพศผู้ติดบนปากหลอดกลีบดอก ก้านเกสรเพศเมียยาว 12-20 เซนติเมตร ยอดเกสรจัก 2 พู รูปกระบอง ยาวได้ถึง 3 เซนติเมตร ยื่นพ้นปากหลอดกลีบดอกเล็กน้อย ผลรูปรีกว้างยาว 3.5-7 เซนติเมตร มีสันตื้น ๆ 10 สัน สามารถรับประทานได้ ภายในมีเมล็ดแบน เส้นผ่านศูนย์กลาง 6-8 มิลลิเมตร บทความพีชนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
โบทูลิซึม

โบทูลิซึม (อังกฤษ: botulism) เป็นโรคที่เกิดจากพิษของแบคทีเรียสายพันธุ์ Clostridium botulinum ซึ่งอาจมีอันตรายรุนแรงถึงเสียชีวิตได้ อาการแรกเริ่มคืออ่อนแรง การมองเห็นผิดปกติ รู้สึกอ่อนล้า และพูดลำบาก จากนั้นอาจตามมาด้วยอาการอ่อนแรงของแขน กล้ามเนื้อหน้าอก และขา ส่วนใหญ่ผู้ป่วยจะมีการรู้สึกตัวดี และไม่มีไข้
น้องสาวของผมคืออาจารย์เอโรมังกะ

น้องสาวของผมคืออาจารย์เอโรมังกะ (ญี่ปุ่น: エロマンガ先生; โรมาจิ: Eromanga Sensei) เป็นไลต์โนเวลญี่ปุ่น แต่งโดย สึกะซะ ฟุชิมิ และวาดภาพประกอบโดย ฮิโระ คันซะกิ ตีพิมพ์และจัดจำหน่ายโดย สำนักพิมพ์เดงเงกิบุงโกะ ซึ่งเป็นบริษัทในเครือบริษัทแอสกี้มีเดียเวิร์กส์ ดัดแปลงเป็นมังงะวาดโดย Rin เริ่มตีพิมพ์ลงในนิตยสาร เดงเงกิดะอิโอะ และดัดแปลงเป็นอนิเมะโดย เอ-1 พิกเจอส์ เริ่มออกอากาศเมื่อเดือนเมษายน 2017
พันธุ์วโรภาส เศวตรุนทร์

แพทย์หญิง ท่านหญิงพันธุ์วโรภาส เศวตรุนทร์ (เดิม: หม่อมเจ้าพันธุ์วโรภาส ภาณุพันธุ์; ประสูติ 4 สิงหาคม พ.ศ. 2476) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมมาลี ภาณุพันธุ์ ณ อยุธยา หม่อมเจ้าพันธุ์วโรภาส ภาณุพันธุ์ มีนามลำลองว่า ท่านหญิงน้อย เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมมาลี ภาณุพันธุ์ ณ อยุธยา (สกุลเดิม สุขเจริญ) ประสูติเมื่อวันที่ 4 สิงหาคม พ.ศ. 2476 เป็นพระนัดดาในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช และเป็นพระราชปนัดดาในพระบาทสมเด็จพระจอมเกล้าเจ้าอยู่หัว หม่อมเจ้าพันธุ์วโรภาสมีเจ้าพี่เจ้าน้องร่วมหม่อมมารดาสององค์คือประภาพันธุ์ กรโกสียกาจ และหม่อมเจ้าสุริยพันธุ์ ภาณุพันธุ์ หม่อมเจ้าพันธุ์วโรภาส ทรงสำเร็จการศึกษาจากคณะแพทยศาสตร์ จุฬาลงกรณ์มหาวิทยาลัย และทรงงานเป็นแพทย์ที่โรงพยาบาลจุฬาลงกรณ์ ทรงเคยรักษาพระราชวุฒาจารย์ (ดูลย์ อตุโล) ในช่วงอาพาธหนักครั้งที่สองและเข้าพักรักษาตัวที่โรงพยาบาลจุฬาลงกรณ์ หม่อมเจ้าพันธุ์วโรภาส ทรงคบหากับ นายแพทย์ชูช่วง เศวตรุนทร์ (บุตรเสวกโท พระพิพัฒน์ธนกิจ (ช่วง เศวตรุนทร์) กับเชื้อ พิพัฒน์ธนกิจ) ซึ่งเป็นอาจารย์คณะแพทยศาสตร์ จุฬาลงกรณ์มหาวิทยาลัย ตั้งแต่หม่อมเจ้าพันธุ์วโรภาสยังเป็นนิสิตอยู่ ต่อมาทรงกราบบังคมทูลลาออกจากฐานันดรศักดิ์เพื่อสมรสกับนายแพทย์ชูช่วง เมื่อวันที่ 31 มีนาคม พ.ศ. 2501 และได้รับพระมหากรุณาธิคุณโปรดเกล้าฯ พระราชทานน้ำพระมหาสังข์ ณ วังไกลกังวล เมื่อวันที่ 12 พฤษภาคม พ.ศ. 2501 มีโอรส-ธิดาด้วยกันสี่คน ได้แก่ เมื่อวันที่ 15 กันยายน พ.ศ. 2559 แพทย์หญิงพันธุ์วโรภาส ได้เสด็จไปเป็นองค์ประธานในการพระราชทานเพลิงศพ ท่านหญิงสวรรณา วิชัยรัตน์ เจ้าพี่ ณ เมรุวัดธาตุทอง เมื่อเดือนธันวาคม พ.ศ
เอ็กซ์แอมแบสเซเดอส์

เอ็กซ์แอมแบสเซเดอส์ (อังกฤษ: X Ambassadors; บางครั้งใช้ XA) เป็นวงดนตรีป็อปร็อกจากเมืองอิธากา รัฐนิวยอร์ก สหรัฐอเมริกา ปัจจุบันประกอบด้วยสมาชิก 3 คนได้แก่ แซม แฮร์ริส (ร้องนำ), เคซีย์ แฮร์ริส (คีย์บอร์ด) และแอดัม เลวิน (กลอง) วงก่อตั้งในปี ค.ศ. 2009 โดยใช้ชื่อว่าแอมแบสเซเดอส์และออกอีพีเปิดตัว Ambassadors EP ที่มีซิงเกิลนำอย่าง "Tropisms" ต่อมาพวกเขาออกแอลพีชื่อ Litost ซึ่งเพลงชื่อเดียวกันใช้ประกอบในภาพยนตร์ เดอะโฮสต์ ต้องยึดร่าง ในปี ค.ศ. 2012 พวกเขาเซ็นสัญญากับซองส์มิวสิกพับลิชิง และออกซิงเกิล "Unconsolable" ที่ภายหลังมีการนำมาทำใหม่ ซิงเกิลดังกล่าวได้รับความสนใจจากแดน เรย์โนลส์ นักร้องนำวงอิแมจินดรากอนส์ ขณะที่เขาพักรักษาตัวที่โรงพยาบาลในเมืองนอร์ฟอร์ก รัฐเวอร์จิเนีย และเสนอให้ค่ายเพลงอินเตอร์สโคปเรเคิดส์ติดต่อไปที่วงนี้ ในปี ค.ศ. 2013 เอ็กซ์แอมแบสเซเดอส์ออกอีพีชื่อ Love Songs Drug Songs และร่วมทัวร์กับวงอิแมจินดรากอนส์, จิมมีอีตเวิลด์และเดอะมาวกลีส์ อีพีดังกล่าวขึ้นถึงอันดับที่ 11 ของชาร์ตอัลบั้มท็อปฮีตซีเกอส์ในสหรัฐ ปีต่อมาพวกเขาออกอีพีที่สาม The Reason และร่วมทัวร์กับวงแพนิก! แอตเดอะดิสโกและอิแมจินดรากอนส์ ในปี ค.ศ. 2015 พวกเขาออกอัลบั้มเต็มอัลบั้มแรกชื่อ VHS ที่ขึ้นถึงอันดับที่ 3 ของชาร์ตบิลบอร์ดท็อปร็อกอัลบัมส์, อันดับที่ 7 ของชาร์ตบิลบอร์ด 200 และได้รับการรับรองระดับโกลด์จากสมาคมผู้ประกอบกิจการเพลงของสหรัฐอเมริกา บทความเพลง ดนตรี หรือ เครื่องดนตรีนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
สเตรนเจอร์ ธิงส์

สเตรนเจอร์ ธิงส์ (อังกฤษ: Stranger Things) เป็นละครชุดโทรทัศน์ผ่านสัญญาณต่อเนื่องอเมริกัน แนวนิยายวิทยาศาสตร์, สยองขวัญและดรามา สร้างโดย พี่น้องดัฟเฟอร์ และออกอากาศบนเน็ตฟลิกซ์ พี่น้องทั้งสองทำหน้าที่เป็นโชว์รันเนอร์และเป็นผู้อำนวยการสร้างฝ่ายบริหารร่วมกับ ชอว์น เลวีและแดน โคเฮน โดยออกอากาศตามฤดูกาล ในฤดูกาลที่ 1 ฉายเมื่อวันที่ 15 กรกฎาคม ค.ศ. 2016, ฤดูกาลที่ 2 ฉายเมื่อวันที่ 27 ตุลาคม ค.ศ. 2017, ฤดูกาลที่ 3 ฉายเมื่อวันที่ 4 กรกฎาคม ค.ศ. 2019, ฤดูกาลที่ 4 ถูกแบ่งเป็น 2 ช่วง โดยช่วงแรกฉายเมื่อวันที่ 27 พฤษภาคม ค.ศ. 2022 และช่วงที่ 2 มีกำหนดฉายในวันที่ 1 กรกฎาคม ค.ศ. 2022 อย่างไรก็ตามละครชุดเรื่องนี้ได้รับการต่ออายุถึงฤดูกาลที่ 5 และเป็นฤดูกาลสุดท้ายเมื่อเดือนกุมภาพันธ์ ค.ศ
ฟุตซอลทีมชาติเนเธอร์แลนด์

ฟุตซอลแห่งชาติเนเธอร์แลนด์ (อังกฤษ: Netherlands national futsal team)เป็นตัวแทนของทีมชาติเนเธอร์แลนด์ ในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของราชสมาคมฟุตบอลเนเธอร์แลนด์ (KNVB) เนเธอร์แลนด์ได้จัดฟุตซอลชิงแชมป์โลกเป็นครั้งแรกในปี1989 ที่เมืองรอตเทอร์ดาม และได้อันดับ2ในปีเดี่ยวกันนั้นเอง จากชุด ฟุตซอลชิงแชมป์ยุโรป 2014
หม่อมเจ้าวิไลกัญญา ภาณุพันธุ์

หม่อมเจ้าวิไลกัญญา ภาณุพันธุ์ (ราชสกุลเดิม เทวกุล; 1 มกราคม พ.ศ. 2443 – 30 มิถุนายน พ.ศ. 2509) เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ ประสูติแต่หม่อมพุก เทวกุล ณ อยุธยา และเป็นชายาในพระเจ้าวรวงศ์เธอ กรมหมื่นภาณุพงศ์พิริยเดช หม่อมเจ้าวิไลกัญญา ภาณุพันธุ์ (ราชสกุลเดิม เทวกุล) มีพระนามลำลองว่า ท่านหญิงอั้น เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ ประสูติแต่หม่อมพุก เทวกุล ณ อยุธยา (สกุลเดิม จันทรเสน) เมื่อวันที่ 1 มกราคม พ.ศ. 2442 (แบบสากลคือ พ.ศ. 2443) มีโสทรภาดาและโสทรภคินี 12 องค์ หม่อมเจ้าวิไลกัญญา เสกสมรสกับพระเจ้าวรวงศ์เธอ กรมหมื่นภาณุพงศ์พิริยเดช (พระโอรสในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช กับหม่อมแม้น ภาณุพันธุ์ ณ อยุธยา) มีพระโอรส 1 องค์ คือ หม่อมเจ้าภาณุเทวัญ ภาณุพันธุ์ หลังจากที่พระโอรสเพียงองค์เดียวสิ้นชีพิตักษัย หม่อมเจ้าวิไลกัญญาก็มิได้ทรงมีพระโอรสหรือพระธิดาอีกเลย ทำให้ทรงเมตตากรุณาบรรดาพระโอรสธิดาองค์อื่น ๆ ของพระสวามี ทรงเลี้ยงดูประดุจพระธิดาบุญธรรมสามองค์ ซึ่งก็ได้ประทับร่วมกันกับหม่อมเจ้าวิไลกัญญาตลอดมาจนถึงชีพิตักษัย พระธิดาดังกล่าวมีรายพระนามดังต่อไปนี้ คือ หม่อมเจ้าพันธุ์วโรภาสทรงเคารพหม่อมเจ้าวิไลกัญญาประดุจพระมารดาแท้ ๆ และทรงเรียกหม่อมเจ้าวิไลกัญญาว่าแม่ อีกทั้งยังสมรสกับนายแพทย์ชูช่วง เศวตรุนทร์ พระญาติของหม่อมเจ้าวิไลกัญญา ซึ่งนายแพทย์ชูช่วงได้เข้าเฝ้าหม่อมเจ้าวิไลกัญญา ที่ตำหนักอยู่บ่อย ๆ จึงได้พบรักกับหม่อมเจ้าพันธุ์วโรภาส[ระบุข้อมูลทางบรรณานุกรมไม่ครบ] หม่อมเจ้าวิไลกัญญา ภาณุพันธุ์ ถึงชีพิตักษัยเมื่อวันที่ 30 มิถุนายน พ.ศ. 2509 สิริชันษา 66 ปี พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 7 กรกฎาคม ปีเดียวกัน
สวรรณา วิชัยรัตน์

สวรรณา วิชัยรัตน์ (7 เมษายน พ.ศ. 2460 – 6 กันยายน พ.ศ. 2559) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมแผ่ว ภาณุพันธุ์ ณ อยุธยา สวรรณา วิชัยรัตน์ มีนามเดิมว่า หม่อมเจ้าสวรรณา ได้รับพระราชทานพระนามจากพระบาทสมเด็จพระมงกุฎเกล้าเจ้าอยู่หัว เป็นพระธิดาองค์ใหญ่ในพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมแผ่ว ภาณุพันธุ์ ณ อยุธยา เมื่อวันที่ 7 เมษายน พ.ศ. 2460 มีเจ้าน้องร่วมพระบิดาแปดองค์ หม่อมเจ้าสวรรณาทรงสำเร็จการศึกษาชั้นมัธยมจากโรงเรียนมาแตร์เดอีวิทยาลัย และสำเร็จการศึกษาปริญญาตรีสาขาสถาปัตยกรรมจากคณะสถาปัตยกรรมศาสตร์ จุฬาลงกรณ์มหาวิทยาลัย หม่อมเจ้าสวรรณาทรงกราบบังคมทูลลาออกจากฐานันดรศักดิ์แห่งพระราชวงศ์เมื่อวันที่ 2 เมษายน พ.ศ. 2489 เพื่อสมรสกับเจริญ วิชัยรัตน์ มีบุตรธิดาสองคน ได้แก่ สวรรณาถึงชีพิตักษัยขณะบรรทมพักผ่อนเมื่อวันที่ 6 กันยายน พ.ศ. 2559 เวลา 21.40 น
เหตุโจมตีในคาบูล เดือนพฤษภาคม พ.ศ. 2560

เมื่อวันที่ 31 พฤษภาคม พ.ศ. 2560 เวลาประมาณ 08:25 น. ซึ่งอยู่ในชั่วโมงเร่งด่วนตามเวลาท้องถิ่น (10:55 น. ตามเวลาในไทย) เกิดเหตุระเบิดติดรถที่จัตุรัสซันบักซึ่งเป็นทางแยกที่มีการจราจรคับคั่งแห่งหนึ่งใกล้สถานทูตเยอรมนีในกรุงคาบูล ส่งผลให้มีผู้เสียชีวิตกว่า 90 ราย บาดเจ็บ 463 ราย (ส่วนใหญ่เป็นพลเรือน) และสร้างความเสียหายแก่อาคารหลายแห่งในสถานทูตและบริเวณใกล้เคียง ย่านสถานทูตซึ่งถูกโจมตีในครั้งนี้เป็นพื้นที่ที่มีมาตรการรักษาความปลอดภัยหนาแน่นที่สุดพื้นที่หนึ่งในคาบูล โดยมีกำแพงป้องกันระเบิดสูง 3 เมตร (10 ฟุต) และการเข้าถึงต้องผ่านจุดตรวจหลายแห่ง แรงระเบิดได้ก่อให้เกิดหลุมกว้างประมาณ 4.5 เมตร (15 ฟุต) และลึกประมาณ 3–4 เมตร (10–13 ฟุต) หน่วยอำนวยการความมั่นคงแห่งชาติซึ่งเป็นหน่วยข่าวกรองของอัฟกานิสถานอ้างว่าเครือข่ายกองโจรฮักกานีเป็นผู้วางแผนเหตุระเบิดดังกล่าว แม้ว่ายังไม่มีกลุ่มใดอ้างความรับผิดชอบว่าเป็นผู้ก่อเหตุ แต่กลุ่มฏอลิบานก็ตกเป็นผู้ต้องสงสัยกลุ่มหนึ่ง อย่างไรก็ตาม ทางกลุ่มได้ปฏิเสธความเกี่ยวข้องและยังประณามการโจมตีครั้งนี้ด้วย
เจ้าจอมนรินทร์

เจ้าจอมนรินทร์ หรือ พระยานรินทรสงคราม (ทองคำ ลาวัณบุตร) เจ้าเมืองสี่มุมหรือเมืองจัตุรัสองค์ที่ ๒ ปัจจุบันคืออำเภอจัตุรัส จังหวัดชัยภูมิ และเจ้าเมืองหนองบัวลุ่มภูชั่วระยะหนึ่ง ปัจจุบันคือจังหวัดหนองบัวลำภู คนทั่วไปขานนามว่า พระยาโนลิน หรือ พระยานรินทร์ หรือ เจ้าจอมปากซ่องภูเวียง เป็นเจ้านายลาวเวียงจันทน์คนสำคัญที่ร่วมมือกับกองทัพเจ้าอนุวงศ์ในสงครามเจ้าอนุวงศ์ ตรงกับสมัย ร. ๓ ของรัตนโกสินทร์ เอกสารประวัติศาสตร์ของประเทศลาวจำนวนมากยกย่องว่าเป็นวีรบุรุษคนสำคัญที่มีส่วนกอบกู้เอกราชให้ชนชาติลาว เจ้าจอมนรินทร์เดิมนามว่า ท้าวทองคำ บิดาตั้งนามให้พร้องกับนามบิดา บรรพบุรุษเป็นลาวเวียงจันทน์ กำเนิดที่นครหลวงเวียงจันทน์ราวสมัยสมเด็จพระเจ้าไชยเชษฐาธิราชที่ ๓ (สมเด็จพระเจ้าสิริบุนสาน, ครองราชย์ พ.ศ. ๒๒๙๔-๒๓๒๒) แห่งนครหลวงเวียงจันทน์ เป็นบุตรพระนรินทรสงคราม (ท้าวจารย์คำ) เจ้าเมืองสี่มุมองค์แรกและอดีตกวานบ้านนารายณ์ บิดาอพยพไพร่พลตั้งรกรากที่บ้านนารายณ์ ปัจจุบันอยู่ในเขตตำบลจอหอ อำเภอเมือง จังหวัดนครราชสีมา ท้าวจารย์คำจึงติดตามบิดามาด้วย หลังสยามเสียอยุธยาแก่พม่า พระยาตากตั้งตนเป็นเจ้าเมืองธนบุรียกทัพปราบก๊กเจ้าพิมาย (เจ้าพระยาศรีสุริยวงศ์) ซึ่งร่วมมือกับกรมหมื่นเทพพิพิธราชวงศ์องค์สำคัญจากอยุธยาสถาปนาพิมายเป็นราชธานีใหม่ ท้าวจารย์คำบิดาและราษฎรบ้านนารายณ์ถูกบังคับให้สวามิภักดิ์ต่อพระยาตากและเกณฑ์ราษฎรบ้านนารายณ์ตีด่านจอหอแตก เข้าใจว่าพระยาตากเห็นท้าวจารย์คำฝีมือรบดีมีวิชาความรู้ เมื่อปราบก๊กเจ้าพิมายสำเร็จจึงแต่งตั้งยศเป็นพระนรินทรสงครามเจ้าเมืองสี่มุมองค์แรกขึ้นเมืองนครราชสีมา แต่ปัจจุบันถูกลดฐานะเป็นบ้านสี่มุมในตำบลพลกรัง อำเภอเมือง จังหวัดนครราชสีมา อย่างไรก็ตามท้าวจารย์คำอาจเป็นเจ้าเมืองสี่มุมมาก่อนหน้านั้นแล้ว พระนรินทร์สงคราม (จารย์คำ) มีบุตรคือท้าวทองคำเป็นคนมีความรู้เฉลียวฉลาดเช่นบิดาและเป็นกำลังสำคัญช่วยราชการงานเมืองปราบโจรผู้ร้าย เมื่อบิดาอนิจกรรมเวียงจันทน์จึงแต่งตั้งเป็น พระนรินทรสงคราม เจ้าเมืองสี่มุมองค์ที่ ๒ ต่อมาพระนรินทรสงคราม (ทองคำ) เห็นว่าชัยภูมิเมืองไม่เหมาะขยายเป็นเมืองใหญ่จึงปรึกษากรมการเมืองย้ายที่ตั้งห่างจากเมืองเดิมราว ๔๐ กม. พ.ศ. ๒๓๖๙ เจ้าอนุวงศ์แห่งนครหลวงเวียงจันทน์ (ครองราชย์ พ.ศ. ๒๓๔๗-๗๑) ชักชวนเจ้าเมืองหัวเมืองลาวฝั่งขวาร่วมทัพต่อต้านอำนาจปกครองสยาม พระนรินทรสงคราม (ทองคำ) เข้าร่วมสนับสนุนเต็มที่เนื่องจากเป็นลาวด้วยกัน จึงเลื่อนยศสูงขึ้นเป็น พระยานรินทรสงคราม กินตำแหน่งเจ้าเมืองหนองบัวลุ่มภูและแม่ทัพใหญ่รักษาค่ายหนองบัวลุ่มภู ทัพลาวกวาดต้อนครัวลาวที่ถูกสยามกวาดต้อนจากนครหลวงเวียงจันทน์แต่สมัยธนบุรีใน พ.ศ. ๒๓๒๑ ให้มาตั้งรกรากที่เมืองสระบุรี นครราชสีมา และหัวเมืองเมืองใกล้เคียงกลับคืนไปฝั่งซ้ายน้ำโขง เมื่อสยามทราบข่าวจึงยกทัพตามไป ลาวถอยทัพตั้งรับ ๒ พื้นที่ ได้แก่ ๑. พื้นที่หลักคือบริเวณจังหวัดหนองบัวลำภูในปัจจุบันโดยตั้งค่ายหลัก ๔ แห่งคือ ค่ายหนองบัวลุ่มภูมีพระยานรินทรสงคราม (ทองคำ) เป็นแม่ทัพ กำลังทหาร ๓,๐๐๐ นาย ค่ายช่องข้าวสารเจ้าอนุวงศ์ควบคุมด้วยพระองค์เอง กำลังทหาร ๒๐,๐๐๐ นาย ค่ายตำบลสนม (ต่อมาตั้งเป็นเมืองนครสนม) พระยาเชียงสาเป็นแม่ทัพ กำลังทหาร ๕,๐๐๐ นาย และค่ายซ่องงัวแตก (ช่องวัวแตก) นายกองคำเป็นแม่ทัพ กำลังทหาร ๔,๐๐๐ นาย รวมพื้นที่หลักมีกำลัง ๓๒,๐๐๐ คน ๒
สโมสรฟุตบอลลิเวอร์พูลในฤดูกาล 2017–18

ฤดูกาล 2017–18 เป็นฤดูกาลที่ 126 ของสโมสรฟุตบอลลิเวอร์พูล และเป็นฤดูกาลที่ 56 ติดต่อกันของลิเวอร์พูลที่ได้อยู่โลดแล่นบนลีกสูงสุดของฟุตบอลอังกฤษ นอกจากนี้ยังเป็นฤดูกาลที่ 26 ที่อยู่บนเวทีพรีเมียร์ลีก เช่นเดียวกับพรีเมียร์ลีก สโมสรจะได้แข่งขันในเอฟเอคัพ, อีเอฟแอลคัพและยูฟ่าแชมเปียนส์ลีก โดยแข่งขันตั้งแต่วันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018 รายจ่าย ฤดูร้อน: £ 79,900,000 ฤดูหนาว: £ 70,000,000 ทั้งหมด: £ 149,900,000 รายรับ ฤดูร้อน: £ 42,000,000 ฤดูหนาว: £ 106,750,000 ทั้งหมด: £ 148,750,000 ค่าใช้จ่ายสุทธิ ฤดูร้อน: £ 37,900,000 ฤดูหนาว: £ 36,750,000 ทั้งหมด: £ 1,150,000 ลิเวอร์พูลได้ประกาศแผนการลงเล่นในนัดกระชับมิตรก่อนเริ่มฤดูกาลเมื่อวันที่ 15 มิถุนายน 2017 โดยพบกับ แฮร์ทาเบอร์ลิน , อัตเลติกเดบิลบาโอ แทรนเมียร์โรเวอส์ และ วีแกนแอทเลติก ลิเวอร์พูลจะพบกับ คริสตัลพาเลซ ในนัดเปิดการแข่งขัน พรีเมียร์ลีกเอเชียโทรฟี ฤดูกาล 2017 รายละเอียดการแข่งขัน เอาดีคัพ 2017 ประกาศเมื่อวันที่ 15 มิถุนายน 2017. ปรับปรุงข้อมูลล่าสุด: 27 พฤษภาคม ค.ศ. 2018แหล่งที่มา: การแข่งขัน ปรับปรุงข้อมูลล่าสุด: 26 พฤษภาคม ค.ศ. 2018แหล่งที่มา: การแข่งขัน ปรับปรุงข้อมูลล่าสุด: 13 พฤษภาคม ค.ศ. 2018อ้างอิง: [ต้องการอ้างอิง] Last updated: 13 พฤษภาคม ค
เปลี่ยนหน้าท้าโชว์ Sing Your Face Off

วิกิพีเดียยังไม่มีบทความที่ตรงกับชื่อนี้ เหตุผลอื่นซึ่งทำให้ข้อความนี้แสดง:
สัตว์ประหลาดทะเล

สัตว์ประหลาดทะเล (อังกฤษ: Sea monster) เป็นสัตว์ประหลาดหรืออสูรกายที่ปรากฏทั้งในตำนานหรือเทววิทยา ที่เชื่อกันว่าอาศัยอยู่ในทะเลหรือมหาสมุทร และมักคิดว่ามีขนาดมหึมา สัตว์ประหลาดทะเลมีได้หลายรูปแบบ ได้แก่ มังกรทะเล หรืองูทะเลหรือสัตว์หลายชนิด พวกมันมักมีลำตัวลื่นและมีเกล็ดและมักปรากฏภาพว่าคุกคามเรือหรือพ่นน้ำใส่ คำจำกัดความของคำว่า "สัตว์ประหลาด" เป็นอัตนัย และสัตว์ทะเลบางชนิดอาจได้รับการยอมรับจากสิ่งมีชีวิตที่เป็นที่ยอมรับทางวิทยาศาสตร์ เช่น วาฬ รวมถึงหมีกที่มีขนาดใหญ่ การพบเห็นสัตว์ประหลาดทะเล มีทั่วทุกมุมโลก จนถึงกระทั่งขั้วโลก เช่น มหาสมุทรใต้ การพบเห็นที่ขึ้นชื่อ เช่น ฮันส์ เอดจน์ มิชชันนารีชาวนอร์เวย์ ขณะโดยสารทางเรือเพื่อไปเผยแผ่ศาสนาที่เกาะกรีนแลนด์ว่าได้พบเห็นสัตว์ประหลาดเมื่อวันที่ 6 กรกฎาคม ค.ศ. 1734 ว่ามันมีปากที่แหลมยาว ลำตัวยาว คอยาว มันชูคอขึ้นเหนือน้ำ มีหนังที่เหี่ยวย่น และมันก็ดำลงไปในน้ำและชูส่วนหางขึ้น โดยประมาณแล้วลำตัวของมันขนาดความยาวพอ ๆ กับเรือที่เขาโดยสารเลยทีเดียว ซากของสัตว์ประหลาดทะเลถูกรายงานว่าพบเห็นมาตั้งแต่สมัยโบราณ โดยซากที่ระบุไม่ได้จะถูกเรียกว่ากล็อบสเตอร์ กรณีกล็อบสเตอร์ที่ขึ้นชื่อเกิดขึ้นเมื่อปี ค.ศ. 1977 ที่นอกชายฝั่งของนิวซีแลนด์ เมื่อเรือประมงสัญชาติญี่ปุ่นลำหนึ่งชื่อ ซุยโยะ-มะรุ ได้กว้านเอาซากของสิ่งมีชีวิตขนาดใหญ่ขึ้นมาจากใต้ทะเล ซึ่งซากนั้นอยู่ในสภาพเน่าเปื่อยและส่งกลิ่นเหม็นเต็มที่ แต่ทว่ามีรูปลักษณะคล้ายคลึงกับสัตว์เลื้อยคลานทะเลที่สูญพันธุ์ไปแล้วตั้งแต่ยุคก่อนประวัติศาสตร์ คือ เพลสิโอซอร์ ซึ่งได้มีการบันทึกและถ่ายภาพเก็บเอาไว้ ก่อนจะทิ้งลงทะเลไป ต่อมาได้กลายเป็นที่ฮือฮาและสนใจในแวดวงวิทยาศาสตร์อย่างมาก จนกระทั่งถูกประทับลงบนดวงตราไปรษณียากรของบราซิล ซึ่งกรณีนี้ได้ถูกอธิบายโดยเอฟบีไอว่า เป็นซากที่เน่าสลายของปลาฉลามบาสกิน ในทำนองเดียวกันการทดสอบดีเอ็นเอยืนยันว่าสัตว์ทะเลที่เกยตื้นบนฝั่งของนิวฟันด์แลนด์ ในเดือนสิงหาคม ค.ศ. 2001 ว่าเป็นวาฬสเปิร์ม ที่ปรากฏตามความเชื่อดั้งเดิม ในบันเทิงคดีร่วมสมัย สัตว์ที่คล้ายคลึงกัน
ชาติลำชี

ชาติลำชี ภาพยนตร์ไทยฟอร์มยักษ์จาก รุ่งสุริยาภาพยนตร์ ซึ่งสร้างจากบทประพันธ์ของ มหศักดิ์ สารากร อันเป็นนามปากกาของครูรังสี ทัศนพยัคฆ์ โดยครู รังสี ทัศนพยัคฆ์ เป็นผู้กำกับเอง ถ่ายทำด้วยฟิล์ม 16 มม. พากย์สด (ฉากเพลงถ่ายทำด้วยฟิล์ม 35 มม. เสียงในฟิล์ม) ออกฉายครั้งแรกเมื่อวันที่ 3 ตุลาคม พ.ศ. 2512 นำแสดงโดย มิตร ชัยบัญชา และ เพชรา เชาวราษฎร์ ในภาพยนตร์เรื่องนี้ครูรังสีได้ดึงนักร้องลูกทุ่งชื่อดังในยุคนั้นอาทิ ไพรวัลย์ ลูกเพชร , บุปผา สายชล , ชินกร ไกรลาศ และ บรรจบ เจริญพร มาร่วมแสดงโดยได้ครู ไพบูลย์ บุตรขัน และครู พีระ ตรีบุปผา พร้อมครูเพลงท่านอื่น ๆ มาทำเพลงประกอบโดยมีเพลง ชาติลำชี จากเสียงร้องของไพรวัลย์ ลูกเพชรเป็นเพลงเอกในภาพยนตร์ส่งผลให้ภาพยนตร์เรื่องนี้ประสบความสำเร็จอย่างสูงทำให้ครูรังสีตัดสินใจสร้าง มนต์รักลูกทุ่ง ในปีต่อมา ใน พ.ศ. 2560 ทางโคลีเซี่ยมกรุ๊ปนำโดย พรพิมล มั่นฤทัย ได้หยิบภาพยนตร์เรื่องนี้กลับมาปัดฝุ่นสร้างใหม่อีกครั้งโดยได้มีการบวงสรวงเปิดกล้องละครเรื่องนี้ที่หน้า บริษัท โคลีเซี่ยม อินเตอร์ กรุ๊ป จำกัด เมื่อวันที่ 5 มิถุนายน พ.ศ. 2560 กำกับการแสดงโดย ชัชวาลย์ คล้องช้าง และนำแสดงโดยหลุยส์ เฮส อัญรินทร์ ธีราธนันพัฒน์ ธนากร ศรีบรรจง และ พัชญา เพียรเสมอ ออกอากาศตอนแรกวันพุธที่ 14 มีนาคม พ.ศ. 2561 และตอนสุดท้ายวันพุธที่ 25 เมษายน พ.ศ
โรงเรียนกาวิละวิทยาลัย

โรงเรียนกาวิละวิทยาลัย (อังกฤษ: Kawilawittayalai School) เป็นโรงเรียนมัธยมศึกษาขนาดกลาง และเป็นโรงเรียนมัธยมศึกษาประจำจังหวัดแห่งที่ 3 ของจังหวัดเชียงใหม่ ตั้งอยูที่เลขที่ 451 ถนนมหิดล ตำบลท่าศาลา อำเภอเมืองเชียงใหม่ จังหวัดเชียงใหม่ สังกัดสำนักงานเขตพื้นที่การศึกษามัธยมศึกษาเชียงใหม่ เขต 34  โรงเรียนกาวิละวิทยาลัย ตั้งขึ้นตามประกาศกระทรวงศึกษาธิการ ลงวันที่ 16 มีนาคม 2521 เป็นโรงเรียนมัธยมศึกษาประจำจังหวัดแห่งที่ 3 ของจังหวัดเชียงใหม่ ที่ดินดังกล่าวเดิมเป็นที่ดินของทหารบกจังหวัดเชียงใหม่ นางสวาท รัตนวราห (ต่อมาเป็นคุณหญิง) ผู้อำนวยการโรงเรียนวัฒโนทัยพายัพ ได้รับมอบหมายจากกองมัธยมศึกษา กรมสามัญศึกษา กระทรวงศึกษาธิการ ให้เป็นตัวแทนเจรจาขอที่ดินดังกล่าวจาก พลตรีจวน วรรณรัตน์ ผู้บังคับการจังหวัดทหารบกเชียงใหม่ยกที่ดินดังกล่าวให้กรมสามัญศึกษา กระทรวงศึกษาธิการในปี 2518 เพื่อยืมใช้เป็นที่ก่อสร้างโรงเรียนมัธยมศึกษาแห่งที่ 3 กรมสามัญศึกษาได้กำหนดผังโรงเรียนเสนอกรมธนารักษ์ในปี 2519 สำหรับชื่อโรงเรียนนั้นเดิมกองการมัธยมศึกษา กรมสามัญศึกษาจะให้เรียกว่า "โรงเรียนวัฒโนทัยพายัพ ๒" แต่นางสวาท รัตนวราห ผู้ดำเนินการติดต่อประสานงาน จนกระทั่งก่อตั้งโรงเรียนเป็นผลสำเร็จ มีความประสงค์จะให้ ครู - อาจารย์ และผู้บริหารชุดแรก มีความภาคภูมิใจในการสร้างโรงเรียนใหม่แห่งนี้ จึงเสนอขอให้ตั้งชื่อว่า "โรงเรียนกาวิละวิทยาลัย" ตามพระนามของพระเจ้ากาวิละ การที่ผู้เสนอชื่อโรงเรียนเลือกเอาพระนามของพระเจ้ากาวิละ ผู้ครองนครเชียงใหม่ และเป็นต้นตระกูล ณ เชียงใหม่ มาเป็นชื่อโรงเรียนเพราะมีความเห็นว่าโรงเรียนนี้เป็นโรงเรียนประจำจังหวัดเชียงใหม่ จึงควรได้รับชื่อจากบุคคลสำคัญที่สุดของจังหวัดเชียงใหม่ ทั้งนี้เพื่อจะได้รับทุนบำรุงจากชาวเชียงใหม่อย่างเต็มภาคภูมิใจ ประกอบกับผู้ที่ยกที่ดินให้คือทหารบกจังหวัดเชียงใหม่ ซึ่งตั้งอยู่ในค่ายกาวิละ และได้รับฉันทานุมัติจากเจ้าพงษ์อินทร์ ณ เชียงใหม่ หัวหน้าเจ้านายฝ่ายเหนือด้วย โรงเรียนกาวิละวิทยาลัย เปิดทำการสอนครั้งแรกในวันที่ 22 พฤษภาคม 2521 โดยยังไม่ได้งบประมาณใด ๆ ทั้งสิ้น จึงต้องขออาศัยสถานที่เรียนสองแห่ง คือ ชั้น ม.ศ.1 จำนวน 4 ห้องเรียนที่โรงเรียนคำเที่ยงอนุสรณ์ ชั้น ม.1 จำนวน 4 ห้องเรียนที่โรงเรียนวัดท่าสะต๋อย ต่อมาได้รับงบประมาณถมที่ดินเพื่อสร้างถนน อาคารเรียนชั่วคราว 10 ห้องเรียน บ้านพักครู 2 หลัง บ้านพักภารโรง 1 หลัง และห้องส้วม 2 หลัง 16 ห้อง เมื่อสร้างเสร็จจึงย้ายนักเรียนทั้งหมดออกมา ณ ที่ตั้งโรงเรียนปัจจุบัน มีทั้งสิ้น 18 ห้องเรียน มีทั้งสิ้น 21 ห้องเรียน โรงเรียนกาวิละวิทยาลัย จังหวัดเชียงใหม่ มีโฉนด 3 ฉบับ รวมเนื้อที่ตามทะเบียน 67 ไร่ 2 งาน 67 ตารางวา บทความสถานศึกษานี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
มิสแกรนด์อุบลราชธานี

วิกิพีเดียยังไม่มีบทความที่ตรงกับชื่อนี้ เหตุผลอื่นซึ่งทำให้ข้อความนี้แสดง:
โปเก็น ทัวร์นาเม็นท์

โปเก็น ทัวร์นาเม็นท์ (อังกฤษ: Pokkén Tournament, ญี่ปุ่น: ポッ拳 Pokken) เป็นวิดีโอเกมต่อสู้พัฒนาโดยบริษัท บันไดนัมโคเอ็นเตอร์เทนเมนต์และจำหน่ายโดย เดอะโปเกมอนคอมพานี ออกจำหน่าย เกมอาเขดญี่ปุ่นในวันที่ 16 กรกฎาคม ค.ศ. 2015 และ วียูทั่วโลกในวันที่ 18 มีนาคม ค.ศ. 2016 และ นินเท็นโดสวิตช์ใช้ชื่อเกมว่า โปเก็น ทัวร์นาเม็นท์ ดีเอกซ์ (อังกฤษ: Pokkén Tournament DX) จำหน่ายทั่วโลกในวันที่ 22 กันยายน ค.ศ. 2017
เยื่อคลุม

เยื่อคลุม (อังกฤษ: tectorial membrane ตัวย่อ TM) เป็นเนื้อเยื่อที่ไม่ใช่เป็นเซลล์เยื่อหนึ่งในหูชั้นใน โดยอีกเยื่อหนึ่ง (ที่เป็นเซลล์) ก็คือเยื่อกั้นหูชั้นใน (basilar membrane, BM) เยื่อคลุมอยู่เหนือ spiral limbus กับอวัยวะของคอร์ติ และทอดไปตามยาวของคอเคลียขนานกับ BM ถ้าแบ่งตามด้านกว้าง (radial) เยื่อคลุมจะมีสามเขต คือ limbal zone, middle zone และ marginal zone โดย limbal zone เป็นส่วนบางที่สุดและอยู่เหนือ auditory teeth of Huschke และมีริมในยึดอยู่กับ spiral limbus ส่วน marginal zone จะเป็นส่วนหนาสุดและแบ่งจาก middle zone โดย Hensen's Stripe เยื่อคลุมโดยทั่วไปคลุมอยู่เหนือเซลล์ขนด้านใน (inner hair cell, IHC) ที่เป็นตัวรับเสียง และเหนือเซลล์ขนด้านนอก (outer hair cells) ที่เคลื่อนไหวได้เองอาศัยไฟฟ้า เมื่อเสียงวิ่งผ่านหูชั้นใน เยื่อคลุมก็จะขยับเร้า IHC ผ่านน้ำที่ล้อมอยู่ และเร้า OHC โดยตรงที่ stereocilia อันยาวสุดของ OHC ซึ่งเป็นส่วนเชื่อมติดกับเยื่อคลุม TM เป็นโครงสร้างคล้ายวุ้นที่มีน้ำถึง 97% น้ำหนักของมันเมื่อแยกน้ำออกแล้วมาจากคอลลาเจน 50%, ไกลโคโปรตีนที่ไม่ใช่คอลลาเจน 25%, และ proteoglycan 25% ไกลโคโปรตีนที่มีเฉพาะในหูชั้นในแสดงออกอยู่ที่ TM คือ α-tectorin, β-tectorin, และ otogelin โดย α-tectorin และ β-tectorin จะจัดวางเป็นเมทริกซ์ลาย (striated sheet matrix) ที่ช่วยจัดระเบียบใยคอลลาเจน เพราะ TM ซับซ้อนกว่าโครงสร้างวุ้นที่ไม่ใช่เซลล์อื่น ๆ (เช่น otolithic membrane) คุณสมบัติทางกลของมันจึงซับซ้อนยิ่งกว่ามาก มีหลักฐานการทดลองที่แสดงว่า เยื่อมีลักษณะไม่สม่ำเสมอ (anisotropic) ทั้งตามยาวและตามขวาง และมีลักษณะหยุ่นหนืด (viscoelastic) บทบาททางกลของเยื่อคลุมในการได้ยินยังไม่ชัดเจน เพราะนักวิชาการไม่ค่อยสนใจ หรือไม่ให้ความสำคัญในแบบจำลองการทำงานของคอเคลีย แต่ว่า งานศึกษาทางพันธุกรรม ทางกลศาสตร์ และทางคณิตศาสตร์ ต่าง ๆ ได้แสดงว่า TM จำเป็นเพื่อได้ยินอย่างสมบูรณ์ในสัตว์เลี้ยงลูกด้วยนม หนูหริ่งที่ไม่มีการแสดงออกของไกลโคโปรตีนโดยเฉพาะ ๆ จะได้ยินอย่างผิดปกติ รวมทั้งการเลือกได้ยินความถี่เสียง (frequency selectivity) ที่เพิ่มขึ้นในหนูพันธุ์ Tecb−/− ซึ่งไม่มีการแสดงออกของโปรตีน β-tectorin การศึกษานอกร่างกาย (In vitro) เรื่องคุณสมบัติทางกลศาสตร์ของ TM แสดงสมรรถภาพของส่วนที่แยกออก ๆ ของ TM ที่ช่วยการวิ่งของคลื่นในระดับความถี่ที่เกี่ยวข้องกัน ซึ่งเพิ่มความเป็นไปได้ว่า TM อาจมีบทบาทในการกระจายพลังงานเสียงตามยาวในคอเคลียภายใต้สถานการณ์ปกติ